**О Б Я В А**

***за прием на проектни предложения към Стратегията за водено от общностите местно развитие за територията на МИГ Долни Чифлик и Бяла***

**Сдружение „Местна инициативна група Долни Чифлик и Бяла” открива процедура за подбор на проектни предложения BG06RDNP001-19.231 по Мярка 7.2. „Инвестиции в създаването, подобряването или разширяването на всички видове малка по мащаби инфраструктура“**

**Оперативна програма:** ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 -2020Г.

**Мярка**: 19 ВОДЕНО ОТ ОБЩНОСТИТЕ МЕСТНО РАЗВИТИЕ

**Цели и обхват на мярката:** Мярка 7.2. от Стратегията за ВОМР цели развитието на публичната инфраструктура (социална и техническа) на територията на МИГ, която е основен фактор за осигуряване на базови услуги на населението в градовете и в селата и за осигуряване на достъпа до тях с оглед повишаване на териториалната конкурентоспособност и качеството на живот.

Процедурата за безвъзмездна финансова помощ **се реализира с финансовата подкрепа на Европейския земеделски фонд за развитие на селските райони.**

* ***Наименование на мярката от Стратегията за ВОМР:***

МИГ „Долни Чифлик и Бяла” - мярка 7.2. Инвестиции в създаването, подобряването или разширяването на всички видове малка по мащаби инфраструктура

* **Обхват на подпомаганите дейности**: дейности, осъществявани на територията на МИГ и обхващащи развитието на публичната инфраструктура, която предоставя физическата среда и обхваща обектите и съоръженията за реализиране на услуги в сферата на образованието, социалните грижи, науката и културата, енергоснабдяването, телекомуникациите, транспорта, благоустройството, физическата култура, спорта и отдиха. Дейностите трябва да отговарят на условията и изискванията за допустимост на дейностите съгласно разпоредбите на приложимата Наредба на МЗХ за прилагане на подмярка 7.2., като трябва да кореспондират с идентифицираните в социално-икономическия анализ към Стратегията за ВОМР потребности, очертаващи необходимостта от инвестиции в създаване, подобряване или разширяване на малка по мащаби инфраструктура за подобряване привлекателността на населените места. Проектите по мярката се подпомагат, ако: 1. дейностите, включени в проектите, съответстват на приоритетите на Общинския план за развитие на съответната община, удостоверено с решение на Общинския съвет; 2. при наличие на одобрена Стратегия за ВОМР, дейностите, включени в проектите са съгласувани с одобрената Стратегия, за което се представя декларация от председателя на колективния управителен орган на МИГ Долни Чифлик и Бяла
* ***Допустими кандидати:***
1. Община Долни Чифлик;
2. Община Бяла;
3. Юридически лица с нестопанска цел за дейности, свързани със социалната и спортната инфраструктура и културния живот на територията на МИГ;
4. Читалища за дейности, свързани с културния живот на територията на МИГ

Кандидатите по т. 2. и т. 3 следва да имат седалище и адрес на управление на територията на действие на МИГ и да осъществява дейностите по проект на територията на действие на МИГ.

* ***Дейности, допустими за финансиране:***

По мярка 7.2. от Стратегията за ВОМР се предоставя безвъзмездна финансова помощ за следните допустими за подпомагане дейности по под мярката:

**•** Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях;

**•** Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение;

**•** Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;

**•** Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;

**•** Изграждане, реконструкция, ремонт, оборудване и/или обзавеждане на спортна инфраструктура**;**

**•** Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства;

**•** Реконструкция, ремонт, оборудване и/или обзавеждане на общинска образователна инфраструктура с местно значение в селските райони.

Дейностите следва да се изпълняват в съответствие с общинския план за развитие на съответната община от територията на МИГ, да удовлетворяват идентифицираните в анализа потребности и нужди от развитие на публичната инфраструктура и да нямат отрицателно въздействие върху околната среда по смисъла на Закона за опазване на околната среда, както и да отговарят на изискванията на заповедите за определянето на местата по Натура 2000 и плановете за тяхното управление, а когато няма издадени заповеди за определяне на местата по Натура 2000 - дейностите по проекта да са съгласувани с МОСВ, Закона за защитените територии, Закона за биологичното разнообразие и съответните им подзаконови нормативни актове за тяхното прилагане; дейностите да се изпълняват съгласно с препоръките от извършените оценки, както и условията и мерките в съответния административен акт на компетентния орган съгласно ЗООС, ЗЗТ и ЗБР и съответните им подзаконови нормативни актове за тяхното прилагане (когато е приложимо).

Ако дейностите по проекта се извършват на терени, които подлежат на рекултивация съгласно чл. 11, ал. 1 от ЗОЗЗ, кандидатът следва да представи проект за рекултивация на нарушени терени или залесяване на териториите с подходящи растителни видове, когато националното законодателство изисква да се приложат тези мерки.

Дейностите за социална инфраструктура са допустими при условие, че социалната услуга е включена в обхвата на чл. 36, ал. 2 и ал. 5 от ППЗСП.

Дейности за строителство, реконструкция и/или рехабилитация на нови и съществуващи общински пътища, улици, тротоари и съоръжения, и принадлежностите към тях са допустими, ако са изградени или реконструирани ВиК системите, или не се предвижда да се изграждат или реконструират ВиК системи за период от седем години от датата на кандидатстване.

Дейностите за реконструкция и/или рехабилитация на съществуващи общински пътища, и съоръженията, и принадлежностите към тях са допустими за подпомагане, ако са от указаните общински пътища в Решение № 236/13.04.2007 г. на Министерския съвет за утвърждаване списък на общинските пътища и ако в техническата документация е предвидено изграждането и полагането на подземни мрежи за широколентов интернет.

Подпомагат се проекти за реконструкция и/или рехабилитация на съществуващи общински пътища и съоръженията и принадлежностите към тях, ако инвестиционните проекти включват изграждане на защитни тръби и защитени шахти, положени в подземна инфраструктура.

* ***Допустими разходи:***

1. Изграждането, включително отпускането на лизинг, или подобренията на недвижимо имущество;

2. Закупуването или вземането на лизинг на нови машини и оборудване, обзавеждане до пазарната цена на актива;

3. Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;

4. Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

\*Разходите по т. 3 не трябва да надхвърлят 12% от сумата на разходите по т. 1, 2 и 4

\*\*Оперативните разходи, свързани с предоставянето на услугите са недопустими за подпомагане по подмярката.

\*\*\*Разходи, различни от посочените в т. 2, свързани с договора за лизинг, например марж на лизингодателя, разходи за рефинансиране на лихви, административни разходи и разходи за застраховка са недопустими за подпомагане по подмярката.

\*\*\*\*Допустими са авансови плащания в размер до 50% от публичната помощ, свързана с одобрените допустими разходи. За проекти, по които бенефициентите са възложители по ЗОП, авансовото плащане е допустимо както следва:

• до 12% от стойността на одобрената публична помощ по проекта за общи разходи и при наличие на документи от проведената съгласно изискванията на ЗОП процедура за избор на изпълнител/и;

• разлика до 50% от стойността на одобрената публична помощ по проекта след провеждане на всички процедури и сключване на договор за избор на изпълнител/и по ЗОП.

\*\*\*\*\*Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.

* ***Период на прием и място за подаване на проектни предложения:***

***Първи прием:***

**Начална дата за прием на проектни предложения от** 20.03.2019 г.

**Краен срок за представяне на предложенията** 20.05.2019 г., 17:00 часа

***Втори прием :*** */в случай, че са налични остатъчни средства от първи краен срок за подаване на проектни предложения*/

**Начална дата за прием на проектни предложения от** 14.10.2019г..

**Краен срок за представяне на предложенията** 15.11.2019 г., 17:00 часа

**Място на подаване на проектните предложения:** Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

* ***Бюджет на приема***

Общият финансов ресурс по процедурата е 723 646,00 лв.

* ***Финансови параметри на проектите:***
* Минималната стойност на допустимите разходи за 1 проект по подмярка 7.2. от Стратегията за ВОМР е левовата равностойност 5 000 евро.
* Максималната стойност на допустимите разходите за 1 проект по подмярка 7.2. от Стратегията за ВОМР е левовата равностойност на 150 000 евро
* ***Размер и интензитет на финансовата помощ:***
* Интензитетът на финансовата помощ по мярка 7.2. от Стратегията за ВОМР 100 % от общия размер на допустимите за финансово подпомагане разходи за проекти, които след извършване на инвестицията не генерират нетни приходи (съгласно извършен анализ „разходи-ползи“ по образец, утвърден от изпълнителния директор на ДФЗ;
* Размерът на финансовата помощ за проекти, които след извършване на инвестицията ще генерират нетни приходи, се определя въз основа на анализ "разходи – ползи" (финансов анализ), с изключение на случаите за проекти, по които размерът на допустимите за финансово подпомагане разходи за проекта не надхвърля левовата равностойност на 50 000 евро, и за проекти за инвестиции изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, включително мобилни такива, включително и дейности по вертикалната планировка и подобряване на прилежащите пространства
* ***Критерии за оценка на проектите и тежест на критериите по подмярка 7.2.***

|  |  |  |  |
| --- | --- | --- | --- |
| **N** | **Критерии** | **Минимално изискване**  | **Брой точки** |
| 1 | Проекти, насочени към създаване и подобряване на социалната инфраструктура на територията на МИГ | Минимум 50% от инвестиционните разходи по проекта са предназначени за изграждане и/ или обновяване на площи за широко обществено ползване, предназначени за трайно задоволяване на обществени потребности от общинско значение | 20 т. |
| 2 | Проекти, имащи за цел развитие на динамична жизнена среда чрез подобряване на условията за културен живот на територията на МИГ. | Минимум 50% от инвестиционните разходи по проекта са предназначени за изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства. | 20 т. |
| 3 | Проекти, осигуряващи подобряване на околната среда и постигащи екологичен ефект и въздействие  | Инвестициите по проекта ще допринесат за подобряване на околната среда, вкл. чрез подобряване на енергийната ефективност на обществени сгради за обществено ползване.  | 20 т. |
| 4 | Проектът подпомага повече от едно населено място. | Проектът подпомага две населени места от територията на МИГ | 10 т. |
| Проектът подпомага три населени места от територията на МИГ  | 20 т. |
| Проектът подпомага над три населени места | 30 т. |

**Минимален брой точки по подмярка 7.2 : 10 точки**

**Максимален брой точки по подмярка 7.2: 90 точки**

* ***Лице/а за контакт и място за достъп до подробна информация:***

*За контакти*:

инж. Коста Стоянов – изпълнителен директор на МИГ Долни Чифлик и Бяла;

Венелин Миланов – експерт ВОМР

Цветелина Минчева – тех. сътрудник

Информация и консултации по процедурата може да получите всеки работен ден от 9.00 до 17.00 часа в офиса на МИГ „Долни Чифлик и Бяла” на адрес: гр.Бяла, област Варна, ул. „Иван Калчев” № 2, тел.: 0878 945154, 0889200102, 0886810024

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти:

Адрес на електронна поща: **migd4b@abv.bg**

Пълният пакет документи за кандидатстване са публикувани на следните интернет адреси:

- на сайта на сдружение МИГ “Долни Чифлик и Бяла” : http://mig-db./org

- на сайта на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: <http://eumis2020.government.bg/>

* ***Начин за подаване на проектни предложения:***

Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**в модула за електронно кандидатстване: <http://eumis2020.government.bg/>